New Sensations

New Sensations er det trettande studioalbumet til den amerikanske musikaren Lou Reed, gjeve ut i april 1984 på RCA Records. John Jansen og Reed produserte albumet. New Sensations nådde 56. plassen på den amerikanske Billboard 200 og 92. plassen på UK Albums Chart. Dette er første gongen Reed gjekk inn den amerikanske topp 100-lista i USA sidan Street Hassle i 1978, og første gongen Reed gjekk inn på den britiske albumlista sidan Coney Island Baby i 1976. Det vart gjeve ut tre singlar frå albumet: «I Love You, Suzanne», «My Red Joystick» og «High in the City», der «I Love You, Suzanne» var den einaste singelen som gjekk inn på lista. Han nådde 78. plassen på UK Singles Chart. Songen vart derimot spelt noko på MTV.

Bidraga til Robert Quine
Gitaristen Robert Quine, som hadde spelt på dei to førre albuma til Reed, The Blue Mask og Legendary Hearts, hadde krangla med Reed under innspelinga, så Reed valde å spele det meste av gitaren sjølv, med unntak av «My Red Joystick» og «My Friend George», der Fernando Saunders spelte rytmegitar. Fleire år etter albumet kom ut, hevda Fernando Saunders at eit av problem under innspelinga var at Robert Quine hadde personleg komponert «gitarriffet» på «I Love You, Suzanne» i studioet, medan bandet øvde. Då Reed høyrde riffet til Quine, skreiv han tekst til songen, men førte ikkje opp Quine som låtskrivar på songen på albumet. Quine fekk derfor ikkje låtskrivarhonorar for songen, og forholdet deira vart forverra. . Trass i problema deira, vart Quine seinare med Reed på verdsturneen etter albumet.

Mottaking

Då New Sensations kom ut fekk det positive meldingar av musikkritikarane. Musikkjournalisten Robert Christgau skreiv i The Village Voice at «i staden for å anstrenga seg fruktlaust, for å toppa seg sjølv, har Reed sett seg inn i eit mønster som er like tilfredsstillande som det han hadde å gjera med Velvets, sjølv om det per definisjon ikkje er like epokepregande. Musikken er enkel og uunngåeleg, og sjølv dei sarkastiske songane er gode sarkastiske songar». I Rolling Stone kalla Kurt Loder det «ei forlenga glede som er desto meir spennande sidan det er heilt uventa.»

Robert Palmer i The New York Times roste New Sensations, saman med dei førre studioalbum til Reed, The Blue Mask og Legendary Hearts, som «uniformt fantastiske, rangert med det aller beste av hans tidlegare soloverk.»

Ira Robbins frå Trouser Press adresserte avgjerda til Reed om å spele all gitaren sjølv, og skildra resultatet som «alt anna enn sjølvoverberande. Å forsaka to-gitarlyden kastar berre den karakteristiske bandlause bassen til Saunders og det nakne arrangementet til Reed i eit tydlegare bilete, og dei fortener merksemd – det same gjer songane, som bevisar at ein middelaldrande rockelåtskrivar kan ha mykje å tilby.»

New Sensations vart seinare plassert på niandeplassen The Village Voice si årlege Pazz & Jop-kritikarundersøking.

I ei seinare melding for AllMusic, skreiv kritikar Mark Deming om albumet, «New Sensations viste at Reed hadde mykje meir varme og menneskelegheit enn han vart gitt æra for, og gjorde det klart at han kunne 'skrive glad musikk' når han følte for det, med den same verknaden som hans 'seriøse' materiale.»

Innhald

Medverkande
Henta frå plateomslaget til New Sensations.
Lou Reed – vokal; solo- og rytmegitar
Fernando Saunders – elektrisk og kontrabass; korvokal; rytmegitar på «My Red Joystick» og «My Friend George»
Fred Maher – trommer
Peter Wood – piano; synthesizer; trekkspel
Lakshminarayana Shankar – eletrisk fiolin
Michael Brecker – tenorsaksofon
Randy Brecker – trompet
Jon Faddis – trompet
Tom Malone – trombone; blåsararrangement
Jocelyn Brown – korvokal
Rory Dodd – korvokal
Connie Harvey – korvokal
Eric Troyer – korvokal

Produksjon
John Jansen – plateprodusent
Lou Reed – produsent 
Dan Nash – assisterande lydteknikar
Roger Moutenot – assisterande lydteknikar 
Greg Calbi – mastering
Waring Abbott – fotografi; kunstnarisk leiar

Salslister
Liste (1984)PlasseringAustralia (Kent Music Report)56US Billboard 20056UK Albums Chart92Nederland43

Kjelder

Denne artikkelen bygger på «New Sensations» frå ,  den 9. april 2022. 
 oppgav desse kjeldene:

Bakgrunnsstoff

Kategori:Musikkalbum frå 1984
Kategori:Lou Reed-album
Kategori:RCA Records-album
Kategori:Album produserte av Lou Reed